title: Mercau Central de Budapest
text: O Mercau Central de Budapest tamién conoixiu como o Gran Salón d'o Mercau de Budapest (en hongaro Központi Vásárcsarnok u Nagyvásárcsarnok) ye a plaza de mercau cubierta u baixo teito mas gran d'Hongría. Se troba situau en o Bulevar Vámház, debant d'a Plaza Fővám, amán d'o Puent d'a Libertat sobre o río Danubio en Budapest, en o districto IX, chunto a la Universidat de Budapest Corvinus. O Mercau Central de Budapest ye administrau y operau por CSAPI (Fővárosi Önkormányzat Csarnok és Piac Igazgatósága), institución hongara que s'encarga d'os centros de mercau en Budapest. A suya adreza exacta en hongaro ye 1093 Budapest, Vámház körút 1-3. Ye un d'o puestos mas vesitaus por os toristas y ye amás un d'os edificios mas emblematicos d'a capital d'Hongría.
  
  Historia 
  
  O Mercau Central de Budapest prencipió a construyir-se en zaguerías d'o sieglo XIX, exactament en l'anyo 1894. Manimenos, a suya inauguración estió o 15 de febrero de 1897, tres anyos dimpués. Ta ista mesma calendata tamién s'inauguroron atras plazas de mercau en a ciudat. O coste total d'a construcción estió d'un millón noucientos mil forins.
   
  L'edificio fue disenyado por o profesor universitario Samu Pecz y en a suya construcción treballoron importants artesans d'a epoca. O suyo primer administrador estió Nándor Ziegler.
  
  O mercau
  O mercau ofreixe una gran variedat de puestos en os suyos tres rans. Una caracteristica distintiva d'a suya arquitectura ye o suyo teito que se restauró ta encluyir-ie tellas de porcelana de Zsolnay de quantas colors.
  
  A mayoría d'os puestos que se troban en a primera planta ofreixe comida como carnes, lamins, especias como a paprika, tokaji, túró rudi u caviar. En a segunda planta se pueden trobar mas que mas souvenirs y bellas cosas ta minchar. O puesto d'ista planta a on se vende o lángos, una especialidat culinaria hongara, ye seguntes Rick Steves o millor de tot o mercau. En o soterranyo se troba un supermercau, un mercau de pescau y puestos d'encurtius. En isto zaguers se pueden trobar no nomás pepiniellos, sino tamién cols, calabazas, remolachas, tomates y allos..
  
  O mercau ye zarrau os domingos, ubre a las 6:00 a resta de días y zarra a las 17:00 os lunes, a las 18:00 de martes a viernes y a las 15:00 os sabados.
  
  Referencias
  
  Vinclos externos 
  
  Molimentos de Budapest
  Budapest